ປາກິສຖານ ປ່ອຍໂຕ ຜູ້ນໍາຂັ້ນສູງ ທາລິບານ ຈາກ ອັຟການິສຖານ
ເຈົ້າໜ້າ​ທີ່​ຮັກສາ​ຄວາມ​ປອດ​ໄພ ກ່າວ​ວ່າ ທ່ານ Baradar ​ແມ່ນນັກ​ໂທດທາ​ລິ​ບານ​ ຈາກ​ອັຟກາ​ນິສຖານ ​ຖືກ​ໃຫ້ເປັນ​ອິດ​ສະຫລະ ໃນ​ວັນ​ເສົາ​ມື້​ນີ້.
ປາກິສຖານກ່າວວ່າ ຕົນໄດ້ປ່ອຍຜູ້ນໍາຂັ້ນສູງຂອງທາລິບານຈາກ ອັຟການິສຖານຄົນນຶ່ງ ໃນຄວາມພະຍາຍາມ ເພື່ອຢາກຊຸກຍູ້ຂັ້ນ ຕອນການສ້າງສັນຕິພາບ ທີ່ຕົກຢູ່ໃນສະພາບ ບໍ່ໄປບໍ່ມາ ໃນອັຟ ການິສຖານ ບັນດາເຈົ້າໜ້າທີ່ຮັກສາຄວາມປອດໄພກ່າວວ່າ ທ່ານ Abdul Ghani Baradar ແມ່ນນັກໂທດທາລິບານຈາກອັຟການິສ ຖານຂັ້ນສູງສຸດຢູ່ໃນປາກິສຖານ ທີ່ໄດ້ຖືກໃຫ້ເປັນອິດສະຫລະ ໃນວັນເສົາມື້ນີ້ ນອກນັ້ນກໍບໍ່ມີລາຍລະອຽດເພີ້ມເຕີມໃດໆອີກ ທ່ານ Baradar ແມ່ນເບິ່ງກັນວ່າ ເປັນຮອງຜູ້ບັນຊາການ ຂອງ ກຸ່ມທາລິບານ ກ່ອນທີ່ລາວຖືກຈັບໃນປີ 2010 ໃກ້ໆນະຄອນ Karachi ໃນພາກໃຕ້ຂອງປາ ກິສຖານ ເວລານັ້ນ ເປັນທີ່ເຊື່ອວ່າ ລາວກໍາລັງຊອກຫາຊ່ອງທາງເພື່ອເປີດການເຈລະຈາສັນຕິພາບດ້ວຍຕົນເອງ ກັບບັນດາເຈົ້າໜ້າທີ່ອັຟການິສຖານ ນັບແຕ່ນັ້ນມາ ກຸງວໍຊິງຕັນ ແລະຄາບູລ ໄດ້ຮຽກຮ້ອງໃຫ້ປາກິສຖານ ປ່ອຍໂຕ ທ່ານ Baradar ແລະບຸກຄົນອື່ນໆ ໂດຍມີຄວາມຫວັງວ່າ ອາດຈະເປັນການຊັກຊວນໃຫ້ກຸ່ມກໍ່ກະບົດດັ່ງກ່າວ ຍອມວາງອາວຸດ ແລະເຂົ້າຮ່ວມການເຈລະຈາ